આજે મોટા ભાગનાં એશિયાઈ શેરબજાર ગ્રીન ઝોનમાં ખૂલ્યાં હતાં. ઓપેક દ્વારા ક્રૂડના ઉત્પાદનમાં ઘટાડો કરવાનો નિર્ણય કરાતાં યુએસ શેરબજાર સુધારે બંધ થયું હતું એટલું જ નહીં, એશિયાનાં મોટા ભાગનાં શેરબજારમાં આજે શરૂઆતે સુધારાની ચાલ નોંધાઈ હતી. જાપાનના નિક્કી શેરબજાર ઇન્ડેક્સમાં ૨૨૬ પોઇન્ટ, હેંગસેંગ શેરબજાર ઇન્ડેક્સમાં ૯૧ પોઇન્ટનો ઉછાળો નોંધાયો હતો. એ જ પ્રમાણે તાઇવાન શેરબજાર ઇન્ડેક્સમાં પણ મજબૂત સુધારો જોવાયો હતો. શાંઘાઇ અને સિંગાપોરના સ્ટ્રેઇટ ટાઇમ્સ ઇન્ડેક્સમાં પણ સકારાત્મક ચાલ નોંધાઇ હતી.